นี่ฉันหยุดกินยาคุมไปได้ประมาณ 2 เดือนแล้วกำลังจะกลับมากินอีกครั้ง แต่หลังจากที่ฉันกลับมากินแล้วประจำเดือนฉันหมดได้ประมาณ 1 วัน ฉันไม่มีอะไรกับแฟนโดยไม่ได้ใส่ถุงยาง เหตุนี้จะเป็นจะมีโอกาสที่จะท้องไหมคะ
สวัสดีค่ะ หากได้กลับมาเริ่มทานยาคุมกำเนิดแผงใหม่ โดยได้เริ่มทานเม็ดแรกภายในไม่เกิน 5 วันนับจากมีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที ดังนั้นหากมีเพศสัมพันธ์ โอกาสที่จะตั้งครรภ์ก็ถือว่าน้อยมากค่ะแต่หากเริ่มทานยาคุมกำเนิดที่เกิน 5 วันนับจากที่มีประจำเดือนมา ยาคุมก็จะยังไม่สามารถป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อนค่ะ ซึ่งหากมีเพศสัมพันธ์ในช่วง 7 วันแรกของการทานยา ก็อาจมีโอกาสตั้งครรภ์ได้ค่ะ